**PREVÁDZKOVÝ PORIADOK MULTIFUNKČNÉHO IHRISKA V AREÁLI ZŠ ŠTRBA**

**Čl. 1**

**Úvodné ustanovenia**

1. Multifunkčné ihrisko (MI) sa nachádza v areáli Základnej školy Štrba, slúži na prevádzkovanie aktivít žiakov, obyvateľov či návštevníkov obce. Rozmery ihriska sú 40 x 20 m.
2. Vlastníkom MI je obec Štrba a prevádzkovateľom ihriska je Základná škola Štrba.
3. Ihrisko je určené predovšetkým na športové aktivity a športové podujatia žiakov školy a detí.
4. U správcu /vedenia školy/ si možno rezervovať ihrisko telefonicky alebo osobne.
5. Nájomca ihriska môže byť:
6. Fyzická osoba (staršia ako 15 rokov, preukazujúca sa preukazom totožnosti alebo cestovným pasom u cudzincov)
7. Právnická osoba (preukazujúca sa výpisom z obchodného registra, prípadne menom registračného dokladu alebo živnostenským listom)
8. Iné subjekty v zmysle platných právnych predpisov SR (obec, záujmové združenie, kluby, verejnoprávne inštitúcie, atď.)
9. Nájomca, ktorý prevezme od vedenia školy - poverenej osoby kľúče od MI, je zodpovedný za dodržiavanie tohto prevádzkového poriadku, jeho užívateľmi nachádzajúcimi sa počas jeho prenájmu v areáli MI a odovzdanie kľúčov správcovi.
10. MI je pod stálym monitorovacím systémom.

**Čl. 2**

**Všeobecné ustanovenia**

1. Prevádzkový poriadok je zverejnený na web sídle prevádzkovateľa, t. z. správcu – prevádzkovateľa ZŠ Štrba a u vlastníka MI – obci Štrba.
2. Každý užívateľ je povinný oboznámiť sa s týmto prevádzkovým poriadkom a bez výnimky ho dodržiavať. Na MI je dovolené vykonávať tie aktivity, na ktoré je ihrisko prispôsobené.
3. Obsahom činnosti prevádzkovanej na ihrisku je osvojovanie si základov loptových hier, prevádzkovanie viacerých druhov športu založených na princípe súťaživosti (súťažné zápasy, turnaje občanov, návštevníkov či zamestnancov v rámci športových dní).

**Čl. 3**

**Prevádzkové ustanovenia**

1. **Prevádzkové hodiny MI:**

**A/ Počas školského roka / 1.9. -30. 6./**

 **v pracovné dni od 7. 00 – 19.00 /pre verejnosť**

 **do 21.00 /pre kluby, organizácie oddiely a pre ostatných záujemcov po dohode s vedením školy /**

 **B/ V čase o 19. 00 hod. sa areál školy uzamyká a vstup do areálu je k dispozícii len**

 **tým užívateľom, ktorí po dohode s vedením školy dostali súhlas a zodpovedajú ,**

 **že po skončení športových aktivít uzamknú areál školy. V prípade, že využijú**

 **osvetlenie ihriska zodpovedajú za jeho vypnutie**

 **C/ V čase do 17. 00 bude MI prednostne k dispozícii deťom a mládeži do 18 rokov**

 **D/ Počas dní pracovného voľna /sobota, nedeľa/ a dní pracovného pokoja/ štátne**

 **sviatky/ od 9.00 – 19. 00 hod. /**

1. Prevádzkovateľ si vyhradzuje právo prevádzkové hodiny operatívne upraviť.
2. Prevádzkovateľ ihriska nezodpovedá za škodu vzniknutú osobe jej vlastným zavinením, ani za straty osobných vecí.

**Čl. 4**

**Organizačné ustanovenia**

1. Športovú, zábavnú, rekreačnú alebo inú povolenú činnosť môže na MI vykonávať každý užívateľ výhradne na svoje vlastné riziko. Týmto ustanovením sa neobmedzuje dodržiavať prevádzkový poriadok.
2. Každý užívateľ je povinný vstupovať do priestoru MI výhradne cez vstupné brány. Je zakázané podliezať futbalové bránky, preliezať cez mantinely, vstupovať na MI a odchádzať z neho mimo vyznačené vstupy.
3. Užívateľ má zakázané vodiť psov a iné zvieratá na MI.
4. Užívateľom MI sa zakazuje vstup na ihrisko v zablatenej a inak znečistenej obuvi.
5. Užívatelia MI sú povinní správať sa tak, aby ich konaním alebo nekonaním nedošlo k jeho zraneniu, ujme na zdraví, alebo poškodenie majetku. Užívatelia sú plne zodpovední za škody, ktoré vznikli ich pričinením. Užívatelia sú povinní udržiavať MI a jeho hraciu plochu v poriadku a neznečisťovať plochu a jeho okolie.
6. Vstup so zmrzlinou, nápojmi či potravinami je na MI zakázaný.
7. V areáli MI je prísne zakázané: lezenie po basketbalových konštrukciách, vešanie sa na basketbalové koše resp. futbalové bránky, lezenie na oplotenie, sedenie na mantineloch, preliezanie plotov a brán.
8. Užívateľom sa zakazuje vstup na ihrisko na kolieskových korčuliach a na bicykloch.
9. V areáli školy je prísny zákaz fajčenia a používania alkoholických nápojov, vrátane toxických a omamných látok.
10. Užívatelia majú prísny zákaz znečisťovať okolie MI odpadkami.
11. Užívatelia sú povinní prispôsobiť svoje správanie tak, aby nevzniklo verejné pohoršenie obyvateľov (zakazuje sa nadávať a vulgárne sa vyjadrovať v celom areáli).

 Mgr. Ľubomíra Iľanovská

 **riaditeľka ZŠ ŠTRBA**